
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 719 


30 Οκτωβρίου 2000 


ΠΕ ΡΙΕΧΟΜΕ ΝΑ 

ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου 
του δήμου Μελισσίων (Ν. Αττικής) και όρων και πε¬ 
ριορισμών δόμησης και επιβολή προκηπίου. 1 

ΑΠΟΦΑΣΕΙΣ 

Ανακατασκευή διατηρητέου κτιρίου που βρίσκεται επί 
της οδού Ερμού 119 του εγκεκριμένου ρυμοτομι¬ 
κού σχεδίου Αθηνών (Ν. Αττικής) και καθορισμός 
ειδικών όρων και περιορισμών δόμησης αυτού».... „ 


ΔΙΑΤΑΓΜΑΤΑ 


Τροποποίηση του εγκεκριμένου ρυμοτομικού σχεδίου 
του δήμου Μελισσίων (Ν. Αττικής) και όρων και περιο¬ 
ρισμών δόμησης και επιβολή προκηπίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3,9, 29 και 70 του Ν. Δ/τος 
της 17.7.1923 «περί σχεδίων πόλεων κ.λ.π.» (Α'228), όπως 
μεταγενέστερα τροποποιήθηκαν και συμπληρώθηκαν. 

2. Τις διατάξεις του άρθρου 29 Ατού Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27του Ν. 2081/1992 (Α' 154) και αντικα- 
ταστάθηκεμετηνπαρ. 2ατου άρθρου 1 του Ν. 2469/1997 
(Α' 38). 

3. Τις 155/94 και 329/98 γνωμοδοτήσεις δημοτικού συμ¬ 
βουλίου Μελισσίων. 

4. Τις 93/1998 και 247/1999 γνωμοδοτήσεις Κεντρικού 
Συμβουλίου Χωροταξίας, Οικισμού και Περιβάλλοντος. 

5. Το γεγονός ότι από τις κανονιστικές διατάξεις του 
διατάγματος αυτού δεν προκαλείται δαπάνη σε βάρος 
του κρατικού προϋπολογισμού και του οικείου Ο.Τ.Α. 


6. Τη 261/2000 γνωμοδότηση του Συμβουλίου της Επι¬ 
κράτειας με πρόταση του Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η τροποποίηση του εγκεκριμένου ρυμοτο¬ 
μικού σχεδίου του δήμου Μελισσιών (Ν. Αττικής) με τη με¬ 
τατόπιση των ρυμοτομικών και οικοδομικών γραμμών στα 
οικοδομικά τετράγωνα 173 και 173 Α' και την τροποποίη¬ 
ση του περιγράμματος του κτιρίου Ιερού Ναού, όπως οι 
ρυθμίσεις αυτές φαίνονται στο σχετικό πρωτότυπο διά¬ 
γραμμα σε κλίμακα 1:200, που θεωρήθηκε από τον Προϊ¬ 
στάμενο της Διεύθυνσης Τοπογραφικών Εφαρμογών με 
την αρ. 19279/2000 πράξη και που αντίτυπό του σε φωτο¬ 
σμίκρυνση δημοσιεύεται με το παρόν διάταγμα. 

Άρθρο 2 

Στο πρόσωπο των οικοπέδων οικοδομημένων ή μη που 
βρίσκονται στην περιοχή της οποίας το σχέδιο τροποποι¬ 
είται με το παραπάνω άρθρο, επιβάλλεται προκήπιο πλά¬ 
τους τεσσάρων (4) μέτρων, όπως φαίνεται στο διάγραμ¬ 
μα του άρθρου 1. 

Άρθρο 3 

Το μέγιστο επιτρεπόμενο ύψος του ανεγερθησόμενου 
κτιρίου του Ιερού Ναού ορίζεται σε δεκαεπτά (17) μέτρα. 

Άρθρο 4 

Η ισχύς του παρόντος διατάγματος αρχίζει από τη από 
τη δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε την εκτέλεση και δημοσίευση 
του παρόντος διατάγματος. 

Αθήνα, 6 Σεπτεμβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 




ΥΠΟΥΡΓΕΙΟ 

ΠΕΡΙΙΜΑΟΝΤΟΙ ΧΟγΟΙΑΞΪΑΙ & 4Η?ϋ. ΕΡΓΟΝ 

ΑΠΟΦΑΣΕΙΣ 

Αριθ. 24981/6871 (2) 

Ανακατασκευή διατηρητέου κτιρίου που βρίσκεται επί 
της οδού Ερμου 119 του εγκεκριμένου ρυμοτομικού 
σχεδίου Αθηνών (Ν. Αττικής) και καθορισμός ειδικών 
όρων και περιορισμών δόμησης αυτού». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 110 και 327 του από 
14.7.1999 Π. Δ/τος «Κώδικας Βασικής Πολεοδομικής Νο¬ 
μοθεσίας» (Δ’580),όπως το άρθρο 110 αντικαταστάθηκε 
με το άρθρο 3 και το άρθρο 327 τροποποιήθηκε με το άρ¬ 
θρο 2 του Ν. 2831 /2000 «Τροποποίηση των διατάξεων του 
Ν. 1577/1985 «Γενικός Οικοδομικός Κανονισμός» και άλ¬ 
λες πολεοδομικές διατάξεις» (Α' 140). 

2. Τις διατάξειςτου άρθρου 1 (παρ.Ι)τουαπό 15.4.1988 
π.δ/τος «Διατήρηση επισκευή ή ανακατασκευή αρχιτε- 
κτονικών,καλλιτεχνικών και στατικών στοιχείων διατηρη¬ 
τέων κτιρίων (Δ'317). 

3. Τις διατάξεις του άρθρου 29Ατου Ν. 1558/1985 «Κυβέρ¬ 
νηση και Κυβερνητικά Όργανα» (Α' 137),που προστέθηκε με 
το άρθρο 27 του Ν. 2081/1992 (Α' 154) και αντικαταστάθηκε 
με την παρ,2α του άρθρου 1 του Ν. 2469/1997 (Α'38). 

4. Την υπ’ αρ. 103326/1281/15.12.96 απόφαση του Υ¬ 
πουργού και Υφυπουργού Περιβάλλοντος, Χωροταξίας 
και Δημοσίων Έργων «Μεταβίβαση αρμοδιοτήτων του Υ¬ 
πουργού και του Υφυπουργού Περιβάλλοντος Χωροτα¬ 
ξίας και Δημοσίων Έργων στο Γενικό Γραμματέα και 
στους Προϊσταμένους των Γενικών Διευθύνσεων, Δ/νσε- 
ων και Τμημάτων του Υπουργείου Περιβάλλοντος, Χωρο¬ 
ταξίας και Δημοσίων Έργων πλην Γενικής Γραμματείας 
Δημοσίων Έργων» (ΦΕΚ 1126/Β/16.12.1996). 

5. Τις διατάξεις της παρ.Β του άρθρου 1 του π.δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

6. Την από 17.3.2000 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών (Γραφείο Πλάκας). 


7. Την από 18.4.2000 σύμφωνη γνώμη των φερομένων ι¬ 
διοκτητών του κτιρίου Καλλιόπης, Λεωνίδα και Ευάγγε¬ 
λου Τουρνικιώτη (αρ. πρ. ΥΠΕΧΩΔΕ 100504/504/ 
26.4.2000). 

8. Το γεγονός ότι από τις κανονιστικές διατάξεις της α¬ 
πόφασης αυτής δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Επιβάλλεται η ανακατασκευή κτιρίου με νέο φέροντα 
οργανισμό στο οικόπεδο που βρίσκεται επί της οδού Ερ- 
μού 119 του εγκεκριμένου ρυμοτομικού σχεδίου Αθηνών 
(Ν. Αττικής), φερόμενο ως ιδιοκτησία Καλλιόπης, Λεωνί¬ 
δα και Ευάγγελου Τουρνικιώτη, στο οποίο υπήρχε κτίριο 
το οποίο είχε χαρακτηρισθεί ως διατηρητέο με το από 
24.10.1980 π.δ/γμα (Δ' 617) και καθορίζονται ειδικοί όροι 
και περιορισμοί δόμησης ως εξής: 

α) Επιτρέπεται η αναδιαρρύθμιση των εσωτερικών χώ¬ 
ρων του διατηρητέου κτιρίου. 

β) Επιβάλλεται όπως το ανακατασκευαζόμενο κτίριο 
διατηρήσει την αρχική όψη του κατεδαφισθέντος διατη¬ 
ρητέου κτιρίου. 

γ) Επιτρέπεται η σύνδεση με ανοικτό εξώστη στο πίσω 
μέρος του ορόφου του ανακατασκευαζόμενου κτιρίου με 
τα υπόλοιπα κτίρια του οικοπέδου όπως οι ρυθμίσεις αυ¬ 
τές φαίνονται στα δύο (2) σχετικά πρωτότυπα διαγράμ¬ 
ματα σε κλίμακα 1:100,που θεωρήθηκαν από τον Προϊ¬ 
στάμενο της Διεύθυνσης Τοπογραφικών Εφαρμογών με 
την αριθ. 24981 /2000 πράξη του και που αντίτυπά τους σε 
φωτοσμίκρυνση δημοσιεύονται με την παρούσα απόφα¬ 
ση. 

2. Επιτρέπεται στο ανακατασκευαζόμενο κτίριο η χρή¬ 
ση εμπορικών Καταστημάτων. 

3. Επιβάλλεται η κατεδάφιση της μεταγενέστερης προ¬ 
σθήκης από σιδηροκατασκευή. 

4. Κατά τα λοιπά εξακολουθούν να ισχύουν τα οριζόμε¬ 
να από τις διατάξεις του από 24.10.1980 π. δ/τος (Δ' 617) 
με τα οποία χαρακτηρίσθηκε το κτίριο ως διατηρητέο. 

5. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Αθήνα, 29 Σεπτεμβρίου 2000 

Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 

ΕΦΗΜΕΡΙΣΤΗΣ ΚΥΒΕΡΝΗΣ ΕΩΣ (ΤΕΥΧΟΣ ΤΕΤΑΡΤΟ) 



ΥΠΟΥΡΓΕΙΟ 

ΠΕΡΙΒΑΛΛΟΝΤΟΣ ΧΓιΡΟΤΑΞΙΑΣ & ΔΗΜ. ΕΡΓΟΜ 

